open-index/open-wikipedia-markdown huggingface dataset:
Iveco Czech Republic

náhľad|Logo Karosa
náhľad|Škoda 706 RO
náhľad|Škoda 706 RTO MTZ
náhľad|Karosa ŠM 11
náhľad|Karosa B 732
náhľad|Karosa B 961E
náhľad|Irisbus Crossway
**Iveco Czech Republic, a. s.** je pobočný závod talianskeho výrobcu autobusov v Česku. Nachádza sa vo Vysokom Mýte, vo východných Čechách. Je nástupcom po zaniknutej československej značke Karosa. (za socializmu Karosa, n. p.) 

## Dejiny podniku
V roku 1896 založil Josef Sodomka vo Vysokom Mýte továreň na výrobu kočiarov s názvom „První východočeská výroba kočárů Josefa Sodomky“. V roku 1948 bola spoločnosť znárodnená, jej názov sa zmenil na „Karosa, továrna na karoserie a vozy, národní podnik, se sídlem ve Vysokém Mýtě“, neskôr na „KAROSA, národní podnik Vysoké Mýto“. De facto sa Karosa v tejto dobe stala jediným výrobcom autobusov v Česko-Slovensku, ostatní výrobcovia, ako napríklad Škoda alebo Praga, jej nesmeli konkurovať. Koncom 50. rokov sa začali v továrni Karosa vyrábať prvé z veľmi známych a aj populárnych modelov mestských autobusov, ako napríklad *Škoda 706 RTO* (pri tomto modely však len karosérie), ktoré boli ocenené na mnohých medzinárodných výstavách (napr. EXPO v Bruseli v roku 1958). Nasledovali potom jeho modifikácie pre medzimestskú dopravu a dokonca aj kĺbové verzie, ktorá však zostala len u prototypu. Š RTO vystriedala Karosa ŠM 11 v roku 1966, u ktorej sa uvažovalo aj o modifikáciu na trolejbus, a Karosa B 731 v roku 1981. Od roku 1972 firma používa dnešnú továreň, tá bola ale pred nedávnom zmodernizovaná. V roku 1989, po páde totality, sa spoločensko-ekonomickým zmenám musela prispôsobiť aj Karosa. Jej produkcia, ktorá dosahovala 3 400 vozidiel ročne, sa znížila len na tisícku. Napriek tomu sa jej však podarilo získať späť svoje meno, hlavne vďaka zahraničnému investorovi - francúzskemu Renaultu. Musela byť vykonaná modernizácia výrobného podniku, jej vozidlá sa museli vynoviť a zmodernizovať. Od roku 1999 je podnik súčasťou celoeurópskeho holdingu Irisbus, ktorý založil Renault s talianskou firmou Iveco (Iveco už vlastní celý Irisbus) a predáva autobusy úspešne po celej Európe.

## Niektoré modely
* Praga NDO
* Škoda RO
* Škoda RTO
* Škoda RTO - K
* Karosa ŠM 11
* Karosa ŠM 16,5
* Karosa ŠL 11
* Karosa ŠD 11
* Karosa B 731
* Karosa B 732
* Karosa B 741
* Karosa C 734
* Karosa C 744
* Karosa LC 735
* Karosa LC 736
* Karosa B 831
* Karosa LC 956XE
* Karosa HD 12
* Karosa Legobus
* Karosa B 931(E)
* Karosa B 932(E)
* Karosa B 941(E)
* Karosa/Irisbus B 951(E)
* Karosa/Irisbus B 952(E)
* Karosa/Irisbus B 961(E)
* Karosa/Irisbus Récreo
* Karosa/Irisbus Axer
* Karosa/Irisbus Citybus
* Irisbus/Iveco Citelis
* Irisbus/Iveco Crossway
* Irisbus/Iveco Arway
* Irisbus/Iveco Proxys

## Iné projekty

## Externé odkazy
* Prehľad a údaje autobusov Karosa
* Oficiálne stránky českého výrobcu  
* Neoficiálna stránka autobusov SAD Prievidza 

Kategória:Podniky v Česku
Kategória:Výrobcovia autobusov
Kategória:České automobilky
Musaši (provincia)

thumb|Mapa japonských provincií so zvýraznenou provinciou Musaši

Provincia **Musaši** () bola bývalá japonská provincia, ktorá sa skladá z Tokia a časti prefektúry Kanagawa, hlavne Kawasaki a Jokohama. Musaši hraničila s provinciami Kai, Kózuke, Sagami, Šimósa a Šimocuke.

Musaši bola najväčšia provincia v regióne Kantó. Provincia mala starobylé hlavné mesto v súčasnom meste Fučú a jeho provinčný kláštor v súčasnom Kokubundži. V období Sengoku hlavné mesto bolo Edo, ktoré sa stalo dominantným mestom východného Japonska. Edský hrad bol centrálou Iejasua Tokugawu pred bitkou pri Sekigahare a stalo sa dominantným mestom Japonska v období Edo. Počas reformiem Meidži bolo premenované na Tokio.

Provincia dala svoje meno bojovej lodi v druhej svetovej vojne *[[Musaši (bojová loď)|Musaši]]*.

## Dôležité udalosti v provincii Musaši
* ***[[Keiun]] 4***, 15. deň 6. mesiaca (707): Cisárovná Genmei bola korunovaná vo veku 48 rokov. 
* ***Keiun 4*** (707): V provincii Musaši bola objavená meď v oblasti, v ktorej sa nachádza súčasné Tokio.  
* ***Keiun 5*** (708):, Názov éry označoval nástup Cisárovnej Gemmei; ale výber *Wadó* ako nového *[[nengó]]* pre túto novú vládu sa stala znakom vítaného objavenia medi v okrese Čičibu, kde sa v súčasnosti nachádza prefektúra Saitama.  Japonské slovo pre meď je *dó* (銅); *"Wa"* (starobylý čínsky termín pre Japonsko) bolo skombinované s *"dó"* (meď) a vytvoril nový zložený termín -- *"wadó"* -- znamenajúce "Japonskú meď." 

* ***[[Wadó (éra)|Wadó]] 1***, 11. deň 4. mesiaca (708): Vzorka novoobjavenej medi z Musaši bola prezentovaná na dvore Gemmei, kde bolo formálne uznaná ako *Japonská meď.* Éra Wadó je známa prvou Japonskou mincou (和同開珎, *wadokaiho/wadokaičin*).

* ***Tenšó 18*** (1590): Obliehanie Odawara. V provincii Musaši boli vytvorené léna Iwacuki a Oši.

## Referencie

## Pozri aj
* Mijamoto Musaši
### Literatúra
* Brown, Delmer and Ichiro Ishida, eds. *[[Gukanshō]]; "The Future and the Past: a translation and study of the 'Gukanshō,' an interpretive history of Japan written in 1219" translated from the Japanese and edited by Delmer M. brown & Ichirō Ishida.* Berkeley: University of California Press.
* Kodama Kōta 児玉幸多 , Kitajima Masamoto 北島正元 (1966). *Kantō no shohan* 関東の諸藩. Tokyo: Shin Jinbutsu Ōraisha.
* Titsingh, Isaac, ed. (1834). [Siyun-sai Rin-siyo, 1652], *[[Nipon o daï itsi ran]]; ou, Annales des empereurs du Japon, tr. par M. Isaac Titsingh avec l'aide de plusieurs interprètes attachés au comptoir hollandais de Nangasaki; ouvrage re., complété et cor. sur l'original japonais-chinois, accompagné de notes et précédé d'un Aperçu d'histoire mythologique du Japon, par M. J. [[Julius Klaproth|Klaproth]].*  Paris: Oriental Translation Fund of Great Britain and Ireland.--''Dve kópie tejto neobvyklej knihy sú dostupné online: (1) v knižnici University of Michigan, digitalizovaná 30. januára 2007; a (2) v knižnici Stanford University, digitalizovaná 23. júna 2006.'' Tu kliknite na originálny text vo francúzštine. 

Kategória:Staré provincie v Japonsku
MAN (podnik)

right|thumb|Logo spoločnosti
[right|thumb|Poschodový autobus MAN v [Berlíne]]
**MAN SE** (staršie názvy pozri nižšie) bola nemecká holdingová spoločnosť vyrábajúca autobusy, nákladné automobily a motory. Do roku 2018 sa venovala aj iným oblastiam strojárstva. V roku 2021 sa zlúčila s holdingom Traton, ktorý patrí do koncernu Volkswagen. 

## Obchodné meno
Vývoj obchodného mena a právnej formy bol takýto:
*1898-1908 *Vereinigte Maschinenfabrik Augsburg und Maschinenbaugesellschaft Nürnberg AG, Augsburg* [Zjednotená továreň na stroje Augsburg a Strojárska spoločnosť Norimberg a.s., Augsburg]
*1908-1986 *Maschinenfabrik Augsburg-Nürnberg AG, Augsburg* [doslova: Továreň na stroje Ausgburg-Norimberg a.s., Augsburg], skrátene *M.A.N.*
*1986-2009 *MAN AG* (Prísne vzaté v roku 1986 nedošlo priamo k premenovaniu dovtedajšieho M.A.N.-u, ale podnik *Gutehoffnungshütte, Aktienverein für Bergbau und Hüttenbetrieb* prevzal skrátené (a bodiek zbavené) meno svojej najdôležitejšej dovtedajšej dcérskej spoločnosti - čiže MAN)
*od r. 2009 *MAN SE*

## Vlastníci
V roku 2019 bolo 94,36 % akcií MAN SE vo vlastníctve koncernu Volkswagen (prostredníctvom spoločnosti Traton SE), zvyšok vlastnia rôzni akcionári.

## Dcérske podniky
Od roku 2019 boli dcérskymi podnikmi spoločnosti MAN SE: 
* MAN Truck & Bus SE (staršie: MAN Nutzfahrzeuge AG) sa zaoberá výrobou nákladných automobilov, autobusov, motorov a komponentov, a servisom. Veľká väčšina obchodu sa uskutočňuje na európskom trhu.
* MAN Latin America Indústria e Comércio de Veículos Ltda. (do roku 2008 pod názvom: Volkswagen Caminhões e Ônibus)

Na Slovensku má MAN SE v Bánovciach nad Bebravou (areál bývalého závodu Tatry) dcérsku spoločnosť LKW Komponenten s.r.o., ktorú vlastní prostredníctvom rakúskej dcéry podniku MAN Truck & Bus SE.

Do roku 2018 vlastnil MAN aj spoločnosť MAN Energy Solutions SE (staršie: MAN Diesel & Turbo SE; spoločnosť MAN Diesel & Turbo SE vznikla zlúčením bývalých podnikov Man Turbo AG a Man Diesel SE), ktorá vyrábala plynové turbíny (tepelný motor), turbíny pre priemysel a energetiku, vznetové a spaľovacie motory pre lode, lokomotívy, priemyselné stroje a elektrárne. Od roku 2018 patrí inému podniku koncernu Volkswagen. 

Do roku 2018 vlastnil MAN aj väčšinu akcií spoločnosti Renk Aktiengesellschaft, ktorá vyrába prevodovky.

Do roku 2012 vlastnil MAN aj podnik MAN Ferrostaal AG (dnes: Ferrostaal GmbH), ktorý zabezpečoval priemyselné služby, predovšetkým projektovanie, dodávky a montáž oceľových konštrukcií. 

V rokoch 1921 až 1963 existoval aj podnik MAN Ackerdiesel, ktorý vyrábal traktory a poľnohospodárske stroje.

## Zdroje

*

## Iné projekty

Kategória:Podniky v Nemecku
Kategória:Výrobcovia autobusov
Kategória:Výrobcovia motorov
Kategória:Výrobcovia nákladných automobilov
Bratislavské silvestrovské oslavy

right|thumb|Hlavné námestie počas silvestrovských osláv v roku 2006

**Bratislavské silvestrovské oslavy** sú kultúrne podujatie, ktoré sa od roku 1999 každoročne koná v bratislavskom historickom centre na Silvestra 31. decembra. Za niekoľko rokov existencie sa stali tradíciou, ktorá do Bratislavy priláka každoročne desaťtisíce návštevníkov, z ktorých veľká časť (v roku 2006 asi pätina) je aj zo zahraničia, z mnohých európskych a iných krajín. V roku 2006 sa na oslavách v historickom centre zúčastnilo približne 100-tisíc návštevníkov, čo je približne rovnaký počet ako na oslavách v Krakove. Oslavy zabezpečuje magistrát Bratislavy a prebiehajú na niekoľkých miestach súčasne. V posledných rokoch sa používa aj reklamné označenie *Partyslava*.

Program sa obyčajne začína už vo večerných hodinách, pričom okrem Hlavného námestia, kde je hlavné pódium, prebiehajú aj na vedľajšom Františkánskom námestí, na Hviezdoslavovom námestí, na Michalskej ulici a na nábreží Dunaja medzi Starým mostom a Novým mostom. Vstup je možný len cez niekoľko kontrolovaných prechodov na rôznych uliciach. Na každom stanovisku prebieha nezávislý program, väčšinou ide o živé vystúpenia slovenských hudobných skupín. Na Hviezdoslavovom námestí bolo tradíciou po niekoľko rokov umelé klzisko, ktoré sa od roku 2007 inštaluje na druhom brehu Dunaja, na Tyršovom nábreží v Petržalke. Oslavy vrcholia 15 minút pred polnocou, keď sa začína odpočítavanie posledných minút starého roka, a o polnoci, kedy sa koná 15-minútový ohňostroj (v prvých ročníkoch z hradného vrchu, neskôr nad Dunajom), ktorý je odpaľovaný z petržalského nábrežia Dunaja alebo priamo z lodí na Dunaji.

Počas polnočného ohňostroja býva pre dopravu uzavreté Vajanského nábrežie a Rázusovo nábrežie a lokalita je strážená policajnými hliadkami. Mestská doprava je prerušená približne od polnoci až do skorých ranných hodín.

Kategória:Kultúra v Bratislave
Christina Fusanová

**Christina Fusanová** (* 27. november 1980) je súčasná americká profesionálna tenistka. Počas svojej kariéry vyhrala 1 turnaj WTA vo štvorhre.

## Finálové účasti na turnajoch WTA (1)
### Štvorhra - výhry (1)

## Externé odkazy

Kategória:Tenisti USA
Stéphanie Duboisová

**Stéphanie Duboisová** (* 31. október 1986, Laval, Quebec, Kanada) je súčasná kanadská profesionálna tenistka.

## Finálové účasti na turnajoch WTA (1)

### Štvorhra - prehry (1)

## Iné projekty

## Externé odkazy

Kategória:Kanadskí tenisti
Kategória:Osobnosti z Lavalu
Smrtiaci bumerang

***Smrtiaci bumerang*** je americký film z roku 1996. Rozpráva príbeh jednoduchého muža Karla Childersa, ktorého prepustia z psychiatrickej kliniky, v ktorej žil po tom, čo zabil svoju matku a jej milenca ešte ako dvanásťročný chlapec. Hlavnú úlohu vo filme stvárnil Billy Bob Thornton, ktorý je zároveň režisérom aj scenáristom filmu.

## Príbeh

Mentálne zaostalý Karl žije v psychiatrickom ústave od svojich dvanástich rokov, po tom čo zabil svoju matku a jej milenca. Jeho hospitalizácia končí a Karl musí z ústavu odísť a adaptovať sa do normálneho života. Karl je talentovaný v oprave malých motorov, a tak mu riaditeľ ústavu pomôže nájsť prácu a ubytovanie v malom ochode s kosačkami. 

Postupne sa zoznamuje s novými ľuďmi. Zoznámi sa s chlapcom Frankom Wheatleym, ktorý si ho okamžite obľúbi. Frank vidí v Karlovi svojho otca, ktorý spáchal samovraždu. Páči sa mu ako Karl rozpráva. Pre Karla sa Frank stane jeho priateľom a mladším bratom, ktorého nikdy nemal. Nasťahuje sa do garáže Whetleyovcov a spoznáva Frankovu matku a jej hrubého a agresívneho priateľa Doyla, ktorý Franka nemá rád. Frank a jeho matka sa pre Karla stanú jeho novou rodinou, ktorej nesmie nikto ubližovať. 

Karl si uvedomí, že musí Franka a jeho matku chrániť pred Doylovým hnevom a agresiou. Rozhodne sa Doyla zabiť a potom sa prihlási na políciu. 

## Produkcia
* Posledné slová postáv Doyle, Vaughan, Frank, a Linda sú vo filme rovnaké: "Karl...?".
* Aby Billy Bob Thornton dosiahol stále nemotornú chôdzu Karla, nasypal do svojich topánok rozdrvené sklo. 

## Ocenenia
Film získal v roku 1997 Oscara za najlepší adaptovaný scenár a ďalších 11 ocenení a 9 nominácii.

Kategória:Filmy z 1996
Kategória:Filmy podľa názvu
Kategória:Filmy USA
Beograđanka

right|thumb|Beograđanka

**Beograđanka** alebo **Palata Beograd** (srbsky *Београђанка*, *Палата Београд*) je výšková budova v Belehrade. Nachádza sa medzi ulicami Masarykova a Krále Milana. 101 m vysoká budova má 24 poschodí.

Budova vznikla v období medzi rokmi 1969 a 1974 podľa projektu architekta Branka Pešića; išlo o prvú výškovú stavbu v užšom centre mesta a o ukážku belehradskej architektúry konca 60. rokov 20. storočia. Vo svojej dobe bola najvyššou budovou v meste (neskôr ju prekonala Veža Ušće). Pôvodne sa na najvyššom poschodí nachádzala aj reštaurácia s vyhliadkou na mesto, ktorá bola neskôr uzavretá po tom, ako toto poschodie zakúpila lokálna stanica RTV Studio B. Dnes tu sídli aj televízna spoločnosť Košava TV a niektoré ďalšie významné spoločnosti. Výhľadovo sa plánuje oprava budovy a rekonštrukcia fasády.

Kategória:Výškové budovy v Belehrade
Royal Observatory, Greenwich

right|thumb|Kráľovské observatórium Greenwich

**Royal Observatory, Greenwich** (doslova *Kráľovské observatórium, Greenwich*) je anglické národné observatórium, umiestené v londýnskom Greenwichi (0°0,0'; +51°28,6'; 47 m).

Pôvodne bolo založené roku 1675 v Greenwichi pri Londýne a podľa medzinárodnej dohody z roku 1884 ním prechádzal nultý poludník; pre zlé pozorovacie podmienky observatórium r. 1957 preložili do zámku Herstmonceux pri Hailshame v Sussexe (+0°20,3'; +50°52,3'; 32 m), ale poloha nultého poludníka ostala nezmenená a zrušené observatórium sa premenilo na múzeum (*Old Royal Greenwich Observatory*). V roku 1990 sa observatórium presunulo do Cambridge, kde bolo v roku 1998 zavreté. Pôvodne miesto observatória v Greenwichi sa teda opäť stalo kráľovským observatóriom, tentokrát s názvom **Royal Observatory, Greenwich** a je časťou National Maritime Museum.

## Zameranie
Pôvodne bolo zamerané na pozičnú astronómiu s osobitným zreteľom na presné merania polôh Mesiaca a hviezd na navigačné ciele, presné merania času. V súčasnosti je popri astrometrii zamerané na fotometriu, spektroskopiu, teoretickú astrofyziku a fyziku Slnka.

## Vybavenie
Hlavné vybavenie: 250 cm Newtonov reflektor (1967-1979), 93 cm reflektor, dva 76 cm reflektory, 71 cm a 66 cm refraktor, 33 cm astrograf, spektroheliograf. Observatórium má od r. 1980 novú pozorovaciu stanicu Northern Hemisphere Observatory na Kanárskych ostrovoch (La Palma).

Vybavenie: 250 cm reflektor z Herstmonceux s novým zrkadlom, nový 100 cm reflektor, 420 cm reflektor.

## Iné projekty

Kategória:Astronomické observatóriá v Spojenom kráľovstve
Kategória:Londýnske múzeá a galérie
Kategória:Greenwich
Kategória:Pamiatkovo chránené budovy stupňa I v Anglicku
Nadžíb Mahfúd

**Nadžíb Mahfúd**, , tiež aj **Nadžíb Mahfúz** (* 11. december 1911 – † 30. august 2006) bol egyptský spisovateľ románov.

Zaslúžil sa o modernizáciu arabskej literatúry a v roku 1988 získal Nobelovu cenu za literatúru.

Kategória:Egyptskí spisovatelia
Kategória:Egyptskí spisovatelia románov
Kategória:Nositelia Nobelovej ceny za literatúru
Kategória:Osobnosti z Káhiry
Kategória:Egyptskí nositelia Nobelovej ceny
Bernard Tschumi

**Bernard Tschumi** (* 25. január 1944, Lausanne, Švajčiarsko) patrí medzi najvýznamnejších architektov 20. storočia.

## Biografia
Narodil sa 25. januára 1944 v meste Lusanna vo Švajčiarsku. Jeho otcom bol taktiež architekt Jean Tschumi (1904-1962). Bernard študoval v Paríži a od roku 1969 na Federálnom inštitúte technológie (ETH) v Zürichu. Od 1970 učil deväť rokov na Architectural Association v Londýne a od 1976 štyri roky na Princeton University. V roku 1975 zorganizoval výstavu *A space, A Thousand Words* a *Manhattan Transcripts*. V rokoch 1980-1983 bol hosťujúcim profesorom na Hejdukově Cooper Union. V roku 1981 otvoril svoju vlastnú kanceláriu, Bernard Tschumi Architects v Paríži a tiež v New Yorku. Od roku 1988 je dekanom Graduate School of Architecture, Planning and Preservation  na Kolumbijskej univerzite v New Yorku.

Tschumi je predstaviteľom dekonštruktivizmu. Je to smer, ktorý odmieta súdržnosť a presnosť, jeho znakmi sú neistota a disharmónia. Architektúra tohto umeleckého štýlu  často vzdoruje zákonmi gravitácie. V roku 1988 bola organizovaná výstava pod názvom Dekonštruktívna architektúra, tu boli predstavené práce siedmich architektov, medzi nimi Bernarda Tschumiho.

## Diela
* Park de la Villette (Paríž, 1982-98) 
* National Center for the Contemporaty Arts (1988)- druhá cena súťaže
* Glass Video Gallery (Groningen, Holandsko, 1990)
* Lerner Hall Student Center, Columbia University (New York, 1994-99)
* School of Architecture (Marne- la- Vallée, 1994-99)
* Interface Flon Transport Systeme v Lusanne (1988-2001).

### Park de la Villette
Park de la Villette naprojektoval na 200. výročie Veľkej francúzskej revolúcie. Nie je symbolická ani monumentálna. Mal by byť zábavným parkom, bol dokončený za šesť rokov. V parku je nemenej ako  42 farebných atrakcií, všetky dekonštruktivistické žartíky z dielne Tschumiho s intelektuálnym prispením dobového filozofa Derrida. Atrakcie sú väčšinou natreté jasnou červenou farbou. Pôvodným zámerom bolo, aby vedľa atrakcií mal v parku prebiehať i bohatý kultúrny program, ktorý sa ale nikdy nekonal. Jedna atrakcia slúži ako reštaurácia, druhá ako kaviareň a tretia ako vyhliadka. Sú usporiadaný prísne geometricky, sú vzácnou ukážkou modernej architektúry bez skutočnej či vopred určenej funkcie.

## Významné publikácie
* The Manhattan Transcripts: Theoretical Projects, Architecture and Disjunction
* La Case vide Cinegramme Folie: La Parc de la Villette
* Architecture and Disjunction: Collected Essays, Event- Cities: Praxis

## Zdroje
* Dulla, M.: Architektúra dnes, Pallas, 1993
* Glancey, J.: Moderní architektura, Praha, 2004
* Jodidio: Architecture now! , Koln, 2001
* Prinaová, F., Demartiniová, E.: 1000 let architektury, Slovart, 2006
* Sennot, R. S.: Encyclopedia of 20th- century architecture, London, 2004
* http://www.archiweb.cz

## Externé odkazy
* oficiálna stránka/

Kategória:Švajčiarski architekti
Kategória:Francúzski architekti
Kategória:Osobnosti z Lausanne
Zoznam divadelných článkov/Y

Tento index bol automaticky vygenerovaný podľa tejto kategorizácie. Obsahuje **5** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ya
Yahya Abdul-Mateen II

## yo
Young Vic

## yv
Yves MontandYvette GuilbertováYvonne Vavrová

Kategória:Zoznamy divadelných článkov
Maska podsiete

**Maska podsiete** je 32-bitové číslo, ktoré hovorí o tom, akým spôsobom je IPv4 adresa rozdelená na sieťovú a hostiteľskú časť. Popisuje rozdelenie počítačovej siete do podsietí (). Podobne ako samotnú IPv4 adresu, aj masku siete vyjadrujeme kvôli prehľadnosti v decimálnom bodkovom zápise.

**Podľa masky podsiete rozlišujeme jednotlivé kategórie/triedy:**

**Trieda A**:
rozsah adries 0.0.0.0 – 127.255.255.255,
maska 255.0.0.0, CIDR prefix /8 – prvých 8 bitov adresy je adresa siete,
126 sietí a v každej 16 777 214 zariadení.

**Trieda B**:
rozsah adries 128.0.0.0 – 191.255.255.255,
maska 255.255.0.0, CIDR /16,
16 384 sietí a v každej 65 534 zariadení.

**Trieda C**:
rozsah adries 192.0.0.0 – 223.255.255.255,
maska 255.255.255.0, CIDR /24,
2 097 152 sietí a v každej 254 zariadení.

## Ako zistiť Masku podsiete na operačnom systéme Windows
# Otvorte príkazový riadok (Command Prompt)
# Do príkazového riadku napíšte `ipconfig`
# Nájdite adaptér cez ktorý ste pripojený
# V štvrtom riadku je napísané *Maska podsiete (Subnet Mask)* a za týmto údajom sa nachádza maska podsiete.

## Externé odkazy
* IP adresa a sieťová maska 
* Kalkulátor IPv4 a IPv6 podsietí

Kategória:Počítačové siete
Maranello

**Maranello** je mesto v provincii Modena v severnom Taliansku. Sídli tu automobilka Ferrari.

## Osobnosti mesta
* Enzo Ferrari (* 1898 - † 1988), automobilový pretekár a zakladateľ legendárnej automobilky Ferrari.

## Iné projekty

## Externé odkazy
* Oficiálna stránka

Kategória:Mestá v regióne Emilia-Romagna
1. slovenská futbalová liga žien

**1. slovenská futbalová liga žien** je najvyššia futbalová ligová súťaž žien na Slovensku, ktorá je zastrešená Slovenským futbalovým zväzom. Prvý ročník po rozdelení Česko-Slovenska bol 1993/94. Dve sezóny boli kvôli pandémii COVID zrušené. 

Aktuálny majster ligy je Spartak Myjava, ktorý v sezóne 2024/25 vyhral štvrtý ligový titul v rade. Najúspešnejším slovenským klubom je  ŠK Slovan Bratislava, ktorý vyhral ligu štrnásťkrát.

Od sezóny 2022/23 do 2024/25 mala liga názov Demišport liga podľa sponzora.

## História prvej ženskej ligy
Predchodcom prvej slovenskej futbalovej ligy bola slovenská národná futbalová liga, ktorá sa hrávala od roku 1969 v Československu. Hrávalo sa zvlášť o titul majsterky Česka a majsterky Slovenska. Od sezóny 1988/89 do 1992/93 víťazky slovenskej a českej národnej futbalovej ligy hrali o titul majsteriek ČSSR. 

### Pohár Hlasu ľudu
Bola prvá oficiálna ženská futbalová súťaž organizovaná redakciou Hlas ľudu. Prvého ročníka v roku 1968 sa zúčastnili 4 tímy (Rapid Bratislava, Elektrosvit Nové Zámky, DFK Banská Bystrica a Nováky) a víťazkami sa stali futbalistky z Rapid Bratislava.

### Slovenská národná futbalová liga
Na jar 1969 sa konal prvý ročník slovenskej futbalovej ligy. Prvý ročník bola jednokolová celoslovenská súťaž a zvíťazili futbalistky zo ZPA Prešov pred Markušovcami a Rapidom Bratislava. Od jesene 1969 sa hralo dvojkolovo a víťazky získali titul Majstra Slovenska.

## Prehľad medailistov

Zdroj:

### Zoznam víťazov

## Kráľovné strelkýň

## Referencie

Kategória:Slovenské futbalové súťaže
Kategória:Ženský futbal na Slovensku
Kategória:Ženské futbalové súťaže
Chlorovodík

**Chlorovodík** je plynná látka s charakteristickým zápachom. Je to binárna zlúčenina vodíka s chlórom, ktorá patrí medzi halogenovodíky.

## Výroba
Priemyselne sa vyrába syntézou chlóru a vodíku pri teplote 800&nbsp;°C:
: H2 + Cl2 → 2 HCl
Väčšina vyrobeného chlorovodíka sa používa na výrobu kyseliny chlorovodíkovej. Chlorovodík priemyselne takisto vzniká ako vedľajší produkt napr. pri chlorácii organických látok, čo v skutočnosti predstavuje najväčší priemyselný zdroj chlorovodíku.

### Laboratórna príprava

#### Príprava chlorovodíka HCl z vodíka H<sub>2</sub> a chlóru Cl<sub>2</sub>
Pomocou jednoduchého vyvíjača plynu naplníme 20&nbsp;cm3 striekačku 10&nbsp;cm3 vodíka H2 a doplníme 10&nbsp;cm3 plynného chlóru Cl2, prípadne aj malým množstvom vzduchu (obsahuje kyslík O2). Striekačku na určitý čas vystavíme na denné svetlo. Z bezpečnostných dôvodov je potrebné použiť ochranný kôš aj napriek prítomnosti kyslíka O2, ktorý značne spomaľuje fotolytickú reakciu. Po určitom čase môže vzniknúť plynný chlorovodík HCl.

#### Príprava chlorovodíka HCl z kyseliny chlorovodíkovej HCl
Skúmavku s bočným vývodom upevníme vo zvislej polohe pomocou svorky a lapáka na stojan. Skúmavku naplníme koncentrovanou kyselinou chlorovodíkovou HCl asi do výšky 1&nbsp;cm a uzavrieme ju gumovou zátkou. Bočný vývod skúmavky spojíme podľa možnosti čo najkratším kúskom hadice s ohnutou sklenenou rúrkou. Sklenenú rúrku vložíme hlboko do suchej skúmavky. Kyselinu chlorovodíkovú HCl v skúmavke zahrievame kahanom, pričom sa vyvíja plynný chlorovodík HCl, ktorý zachytávame do skúmavky alebo priamo do napojenej striekačky.

## Toxicita
Chlorovodík spôsobuje dráždenie očí a dýchacej sústavy a do menšej miery dráždi i pokožku. Chlorovodík je vysoko dráždivý a rozleptáva sliznice, ktoré obsahujú vodu, podľa rovnice
: HCl + H2O → HCl·H2O
kde v procese vzniká kyselina chlorovodíková.

## Referencie

## Iné projekty

Kategória:Hydridy
Kategória:Zlúčeniny chlóru
Chlorovodík
Kategória:Halogenovodíky
Voschod (kozmická loď)

**Voschod** bola trojmiestna sovietska kozmická loď určená na lety po obežnej dráhe Zeme a použitá v programe Voschod. V roku 1964 vystriedala kozmické lode Vostok a bola predchodkyňou lodí Sojuz.

Voschod 1 štartoval po prvý raz s viacčlennou posádkou, ktorú tvoril letec V. M. Komarov, vedecký pracovník K. P. Feoktistov a lekár B. B. Jegorov. Pri lete Voschod 2 vystúpil A. A. Leonov ako prvý človek z družice do voľného kozmického priestoru. Vzdialil sa od lode pripútaný káblom na  (dovedna 20 min). Hmotnosť lode Voschod bola , Voschod 2 vážil , sklon dráhy obidvoch lodí bol 65°.

## Opis lode
[thumb|left|Nafukovacia prechodová komora a kozmický skafander použitý [Alexej Leonov|Alexejom Leonovom na prvý výstup do otvoreného priestoru v marci 1965.]]
Oproti lodi Vostok bola kabína lode Voschod výrazne modifikovaná. Kozmonauti už pristávali priamo v návratovej kapsuli. Vďaka tomu bolo možné z kapsuli odstrániť rozmerné katapultovacie kreslo a nahradiť ho ľahkými anatomickými sedačkami. Tie boli v lodi Voschod 1 celkom 3, ale vnútorný priestor lodi bol tak tesný, že posádka nemohla letieť v ochranných skafandroch a mala oblečené iba ľahký športový odev. V lodi Voschod 2 určenej pre let 2 kozmonautov boli skafandre opäť použité, pretože úlohou letu bolo uskutočniť výstup do voľného kozmického priestoru. Na jeho zabezpečenie bola loď Voschod 2 vybavená nafukovacou prechodovou komorou s hmotnosťou , priemerom  a výškou  v zloženom stave. Po dosiahnutí obežnej dráhy došlo k nafúknutiu komory na dĺžku , vnútorný priemer  a vonkajší priemer .

Pretože sa Voschod oproti Vostoku pohyboval na vyšších dráhach a v prípade poruchy brzdného systému nebolo možné spoliehať sa na samovoľné zbrzdenie v dôsledku trenia kabíny o vrchné vrstvy atmosféry, bola loď doplnená záložným brzdiacim motorom na tuhé pohonné látky. Ten bol umiestnený na predku návratovej kabíny a jeho dĺžka bola , priemer  a hmotnosť . K zabezpečeniu návratu kabíny umožňoval uskutočnenie brzdného manévru so zmenou rýchlosti o /s.

Ďalšie rozdiely Voschodu oproti Vostoku spočívali v doplnení rakiet pre mäkké pristátie, ktoré sa zapaľovali vo výške  nad zemou. Ďalej bola v rozšírená kapacita systému regenerujúceho atmosféru vo vnútri lode a zvýšenie prietoku klimatizačného systému z 60 l/min na 150 l/min.

## Prehľad letov

Kategória:Kozmické lode
Kategória:Pilotované kozmické lode
Sojuz TMA-2

**Sojuz TMA-2** () bol ruský pilotovaný kozmický let v rámci programu Sojuz. Sojuz TMA-2 vyštartoval 26. apríla 2003 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 7. Potom zostal u ISS ako záchranná loď až do októbra 2003, kedy sa s ním vrátili späť na Zem Jurij Malenčenko, Pedro Duque a Edward Lu. 

## Posádka
**Členovia posádky Expedície 7**
*  Jurij Malenčenko (3), veliteľ 
*  Edward Lu (3), letový inžinier

**Pristával**
*  Pedro Duque (1), ESA

## Popis misie
Štart misie sa uskutočnil 26. apríla 2003 z kozmodrómu Bajkonur v Kazachstane. K ISS sa Sojuz TMA-2 pripojil 28. apríla 2003.

Jurij Malenčenko a Edward Tsang Lu vystriedali na palube ISS svojich kolegov Nikolaja Budarina, Kennetha Bowersoxa a Donalda Pettita, ktorí sa vrátili na Zem 4. mája 2003 na palube lodi Sojuz TMA-1, ktorá kotvila pri ISS ako záchranný modul.

Loď Sojuz TMA-2 sa na Zem vrátila 28. októbra 2003 s posádkou:
* Jurij Ivanovič Malenčenko
* Edward Tsang Lu
* Pedro Duque

## Galéria

Súbor:Soyuz TMA-2 on rail to launch pad.jpg|Prevoz nosnej rakety na štartovaciu rampu, 24. apríl 2003
Súbor:The Soyuz rocket is erected at the launch pad.jpg|Raketa Sojuz-FG po vztýčení na štartovacej rampe
Súbor:Astronaut Edward T. Lu (foreground) and cosmonaut Yuri I. Malenchenko ride in a bus to the launch pad.jpg|Posádka Sojuzu počas cesty autobusom na štartovaciu rampu v deň štartu
Súbor:Soyuz TMA-2 launch.jpg|Štart Sojuzu TMA-2 z Bajkonuru, 26. apríl 2003
Súbor:Soyuz TMA-2 approaches the ISS.jpg|Kozmická loď Sojuz TMA-2 sa blíži k Medzinárodnej vesmírnej stanici, 28. apríl 2003
Súbor:Soyuz TMA-2.jpg|Sojuz TMA-2 pripojený k spojovaciemu uzlu modulu Zaria na ISS, 14. máj 2003
Súbor:Soyuz TMA-2 departs from the ISS.jpg|Sojuz TMA-2 odlieta od ISS, 27. október 2003
Súbor:Soyuz TMA-2 on parachute.jpg|Návratový modul Sojuzu TMA-2 klesá na padáku
Súbor:Soyuz TMA-2 landing.jpg|Pristátie Sojuzu v kazašskej stepi, 28. október 2003
Súbor:Soyuz TMA-2 after landing.jpg|Pátracie a záchranné tímy po príchode k návratovému modulu krátko po pristátí
Súbor:Soyuz TMA-2 after extraction from the Soyuz TMA-2 spacecraft.jpg|Posádka po vyzdvihnutí z kabíny v starostlivosti záchranných jednotiek


## Iné projekty

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2003
Bolland & Bolland

**Bolland & Bolland** sú bratia **Rob** (* 17. apríl 1955 v Port Elizabeth, Južná Afrika) a **Ferdi Bolland** (* 5. august 1956 v Port Elizabeth) je produkčné holandské duo.

Obaja sa už veľmi skoro učili hrať od svojho staršieho brata Toma na gitare. Už ako 10 a 11 roční boli v Južnej Afrike objavení a skoro dostali zmluvu na platňu. V roku 1969 sa rodina Bolland presťahovala do Haagu v Holandsku. Už v Južnej Afrike sa zaujímajú bratia o hudbu. V Holandsku hrajú v rôznych skupinách. Oni sú hudobníci, speváci, skladatelia a producenti. Ako Bolland & Bolland napísali alebo produkovali niektore piesne a albumy pre Falca (Rock Me Amadeus, Jeanny, Vienna Calling), Status Quo (In The Army Now), ktorú obaja od roku 1981 sami interpretujú).

Tiež dokázali uspieť s vlastnými singlami ako napr. (Summer of '71 a Tears of Ice) v holandskej a nemeckej hitparáde.

V roku 1998 vydali singel na poctu Falcovi The Bolland Projekt feat Alida. Pieseň sa nachádza aj na neskoršej Falcovej výberovke „Hoch wie nie“.

Kategória:Hudba v Holandsku
Sojuz 18a

**Sojuz 18a** (; označovaný aj **Sojuz 18-1**) bol sovietsky pilotovaný kozmický let v rámci programu Sojuz. Kozmickej lodi sa však nepodarilo dosiahnuť obežnú dráhu kvôli vážnym zlyhaniam počas štartu. Posádka pozostávala z dvoch členov - veliteľ Vasilij Lazarev, major vzdušných síl, a Oleg Makarov, palubný inžinier (civil). Misia Sojuz 18 bola považovaná za druhú misiu, ktorá dopraví kozmonautov na vesmírnu stanicu Saľut 4. Obidvaja kozmonauti boli na ich druhej misii; ich prvá spoločná misia bola Sojuz 12 v septembri 1973, ktorej úlohou bolo testovanie nového typu lode Sojuz.

Štart postupoval podľa plánu až do času T+288,6 sekundy vo výške 192 kilometrov, keď sa začal druhý a tretí stupeň rakety oddeľovať. Zo šiestich uzáverov držiace pokope jednotlivé stupne sa uvoľnili iba tri, čo spôsobilo, že motor tretieho stupňa sa zapálil spolu s druhým stupňom pripojeným pod ním. Ťah tretieho stupňa pokazil zostávajúce zámky, uvoľnil druhý stupeň, ale vystavil raketový motor pod neočakávané namáhanie, čo spôsobilo odchýlku od štandardnej trajektórie. V čase T+295 sekúnd sa odchýlka stala dosť veľká na to, aby únikový systém (LES - Launch escape system) automaticky oddelil kozmickú loď Sojuz od tretieho stupňa raketového motora a potom oddelil orbitálnu kapsulu lode. Pristávacia kapsula po balistickej krivke začala klesať späť na Zem, pričom kozmonauti boli chvíľami vystavený veľmi veľkému preťaženiu až 20 G. Napriek tomu úspešne pristáli, hoci sa tak stalo v odľahlej oblasti altajských hôr neďaleko hraníc s Čínou, navyše na okraji hlbokého zrázu. Kozmonauti vyviazli takmer bez zranení (mierne zdravotné problémy mal iba Lazarev kvôli veľkému preťaženiu), boli však nútení stráviť chladnú noc v blízkosti pristávacieho modulu, pretože záchranári sa k nim mohli dostať až nasledujúci deň.

## Posádka
*  Vasilij Lazarev (2), veliteľ
*  Oleg Makarov (2), palubný inžinier

Kategória:Kozmické lode Sojuz
Kategória:Suborbitálne kozmické lety s ľudskou posádkou
Kategória:Neúspešné kozmické lety
Kategória:Kozmonautika v 1975
Bušel

**Bušel** (zastarané názvy: **bushel**, **merica**; po anglicky *bushel*) je anglo-americká objemová a hmotnostná miera, 35,23907017 litrov (niekde sa udáva aj britská objemová jednotka predstavujúca 36,369 litra). U niektorých poľnohospodárskych plodín je dnes využívaná ako jednotka hmotnosti.

Používa sa prevažne ako merná jednotka pre obilniny na angloamerických komoditných burzách.

1 bušel je:
* pšenica – cca 
*ovos – cca 
*kukurica – cca 
*sójové bôby – cca 

V USA uvádzajú dva druhy bušelov s rozdielnou hmotnosťou. Kukurica sa meria v kukuričnom bušeli (maize bushel), ktorý má  (56 libier). Pšenica a sójové bôby sa potom obchodujú v pšeničnom bušeli (wheat bushel), ktorý váži  (60 libier).

## Zdroje

Kategória:Jednotky objemu
Geodetická družica

**Geodetická družica** je umelá družica Zeme na meranie presných polôh bodov a cieľov na povrchu Zeme a na presné určenie elementov dráhy družice pomocou optických a rádiových signálov, najnovšie i pomocou laserových odrážačov. Určovaním presných polôh geodetických družíc medzi hviezdami na oblohe na základe fotografií družice urobených súčasne z niekoľkých bodov na povrchu Zeme možno presne určiť miesto družice v priestore v danom okamihu; spätne zo známych polôh družice možno presne určiť vzájomnú polohu základní na Zemi. Prvé geodetické družice dosahovali presnosť ±30 m, pomocou laserových odrážačov sa dosahuje presnosť 30 cm aj väčšia. Geodetický výskum uskutočňovali družice ANNA 1 B, Beacon, Diadéme, Diapason, Explorer, GEOS, Kozmos, LAGEOS, Pageos, Peole, SECOR, Starflash, STARLETTE.

Kategória:Umelé družice Zeme
Giotto (sonda)

**Giotto** je kozmická sonda organizácie ESA určená na výskum kométy Halley. Štartovala 10. júla 1985, okolo jadra kométy preletela 14. marca 1986 o 00 h 03 min 02 s UTC vo vzdialenosti  pri stretávacej rýchlosti /s. V čase preletu bola sonda vzdialená od Zeme 1,44× a od Slnka 1,35×. Sonda (s priemerom , výškou , hmotnosťou  pri štarte a  pri prelete) získala farebné snímky jadra kométy a uskutočnila detekciu prachových častíc, spektrometrické, magnetometrické, rádiometrické a iné merania v kome kométy; 2 s pred maximálnym priblížením boli viaceré prístroje vyradené alebo poškodené zásahom prachovej častice s hmotnosťou asi 0,1 g a na čas prerušené rádiové spojenie. Sonda je v súčasnosti na heliocentrickej dráhe.

Kategória:Sondy ESA
Kategória:Kometárne sondy
Kategória:Neaktívne sondy
Kategória:Kozmonautika v 1985
Kategória:Úspešné sondy
Kalpana Chawlová

**Kalpana Chawlová** (; ; * 17. marec 1962, Karnal, India – † 1. február 2003, nad Texasom) bola indicko-americká astronautka a prvá indická žena vo vesmíre. Bola druhým letovým špecialistom na palube raketoplánu Columbia STS-107 a zahynula pri deštrukcii raketoplánu počas pristávania.

## Životopis
Narodila sa 1. júla 1961 v meste Karnal v Indii. V Indii tiež vyštudovala Punjab Engineering College, ďalšie dve školy potom absolvovala v Spojených štátoch – University of Texas a University of Colorado. V roku 1988 po ukončení štúdia na University of Colorado začala pracovať v Amesovom kozmickom stredisku NASA (štát Kalifornia), kde sa venovala výskumu aerodynamiky. V rokoch 1993 – 1994 pôsobila v Overset Methods, Inc. so sídlom v Los Altos v Kalifornii a v roku 1994 ju NASA vybrala do oddielu astronautov. Po dokončení základného kurzu sa venovala problematike výstupu do otvoreného priestoru. 

Bola vydatá za Jean-Pierrea Harrisona a bezdetná.

Absolvovala celkove 2 kozmické lety. Jej prvý let bol Columbia STS-87, ktorý štartoval 19. novembra 1997 a mala v ňom funkciu letového špecialistu. Cieľom letu bolo mimo iného vypustenie a znovuzachytenie družice Spartan-201. Chawlaová obsluhovala manipulátor RMS, ktorým mala satelit Spartan zachytiť. Urobila však chybu a zle ho zachytila, následkom čoho sa satelit rozkýval a raketoplán sa musel vzdialiť, aby nedošlo k stretu dvoch telies. Z tohto dôvodu bolo nutné zmeniť letový plán a zachytiť družicu neskôr, čo sa úspešne podarilo. Po vyšetrovaní NASA Chawlaovú zbavila všetkých obvinení z jej účasti na tomto incidente, napriek tomu však bol Chawlaovej tento omyl často vyčítaný. O to viac sa túžila vrátiť do vesmíru a svoju chybu odčiniť. V roku 2000 bola nominovaná do posádky letu STS-107 ako druhý (podľa iných zdrojov tretí) letový špecialista. Zároveň mala funkciu palubného inžiniera. 

Zahynula spolu s ostatnými členmi posádky pri havárii Columbie počas pristávania. Príčinou havárie bolo poškodenie tepelnej ochrany krídla raketoplánu, do ktorého sa tak dostala plazma a spôsobila jeho deštrukciu. Telesné pozostatky Kalpany Chawlaovej boli prevezené do jej rodnej Indie, kde bola pochovaná.

Na jej počesť bol pomenovaný asteroid 51826 Kalpanachawla. Jej meno nesie tiež ulica v predmestí New Yorku, v ktorej je veľa indických obchodov a tiež prvá indická meteorologická družica Kalpana-1.

## Iné projekty

## Zdroje
Kalpana Chawlaová v encyklopédii Space-40 

Kategória:Kozmonauti USA
Kategória:Kozmonautky
Kategória:Osobnosti USA indického pôvodu
Kategória:Obete kozmických katastrof
Kategória:Naturalizované osobnosti USA
Kategória:Rádioamatéri
SIG Mosquito

**SIG Mosquito** je samonabíjacia pištoľ vyrábaná firmou Swiss Arms. Rám pištole je z polyméru, vonkajšia poistka je prístupná pre pravákov i ľavákov. Pištoľ je osadená Picatinny koľajničkami a umožňuje tak pripojiť väčšinu štandardného príslušenstva. Povrch je čierny.

## Varianty
* **Mosquito Two-Tone** - dvojfarebná povrchová úprava, rám je čierny, záver chrómovaný
* **Mosquito Reversed Two-Tone** - dvojfarebná povrchová úprava, rám je chrómovaný, záver a črienky sú čierne
* **Mosquito w/ Threaded Barrel** - s hlavňou umožňujúcou pripojenie tlmiča.
* **Mosquito® Sport**

## Iné projekty
 

## Externé odkazy
* Stránky výrobcu  

Kategória:Pištole
Geostacionárna družica

thumb|Animácia pohybu družice na geostacionárnej dráhe
**Geostacionárna družica** alebo iba **stacionárna družica** je umelá družica obiehajúca okolo Zeme s nulovým sklonom k rovníku, synchrónne s rotáciou Zeme, t. j. za 24 h. Výška geostacionárnej dráhy nad Zemou je 35 786 km. Vzhľadom na rušivé pôsobenie gravitačných síl Slnka, Mesiaca a nepravidelností v gravitačnom poli Zeme vykonáva geostacionárna družica na oblohe pohyb podobný číslu 8. Na udržanie jej polohy nad daným miestom na Zemi treba korigovať jej dráhu malým raketovým pohonom. Geostacionárne družice sa využívajú najmä ako telekomunikačné družice.

Kategória:Umelé družice Zeme
GGTS

**GGTS** (z andl. **G**ravity **G**radient **T**est **S**atellite) bola umelá družica Zeme určená na výskum a využitie gradientu zemskej tiaže pre geostacionárne družice stabilizáciou na synchrónnej dráhe. GGTS 1 (46 kg) štartovala 16. júna 1966 na dráhu blízku synchrónnej dráhe (33 700 km).

Kategória:Umelé družice Zeme
Kategória:Vedecké družice
Beštia (román)

***Beštia*** je názov tretieho detektívneho románu slovenského autora Dominika Dána z roku 2006.

V knihe sa odohrávaju vraždy žien a ich následne zneuctenie vrahom Ondrejom (Ondrej Rigo). Vyšetrovateľom veľmi pomôže analýza DNA.

Kategória:Knihy z 2006
Kategória:Knihy Dominika Dána
Sára (román)

***Sára*** je názov štvrtého detektívneho románu slovenského autora Dominika Dána z roku 2006.

Detektívi Richard Krauz a Jozef Fischer vyšetrujú vraždu vplyvného riaditeľa konzorcia bánk. Našli ho v jeho pracovni s prestrelenou hlavou. Nie je jasné, ako vrah prekonal dômyselný zabezpečovací systém bankárovej vily a ako je možné, že na mieste činu nezanechal jedinú stopu. Prípad nenapreduje, pokým neznámy dobrodinec nepošle na Oddelenie vrážd záhadný balíček. Je v ňom videokazeta s nahrávkou bankárovej vraždy. Aj tvár muža, čo strieľa… A všetci ho dobre poznajú! Ale zatne sa a nechce prehovoriť, hoci vie, že mu hrozí najťažší trest. Je však muž z videokazety naozaj vrah? Prípad sa začína komplikovať a detektívi zisťujú, že nielen páchateľ je neistý, ale ani zavraždený nemusí byť ten, kto mal naozaj zomrieť… (zdroj:www.slovart.sk)

Kategória:Knihy z 2006
Kategória:Knihy Dominika Dána
Cela číslo 17

***Cela číslo 17*** je názov piateho detektívneho románu slovenského autora Dominika Dána z roku 2007.

Celý príbeh je písaný z niekoľkých pohľadov. Jeden opisuje aktuálny život Kamila Puskaliera, docenta na katedre matematiky a fyziky v Našom meste, ako trávi dlhých 13 rokov na cele číslo 17 za vraždu svojej manželky Júlie. Druhý pohľad opisuje spomienky na detstvo- ako bol v tábore, alebo ako každé prázdniny dobrovoľne riešil matematiku s profesorom a zároveň je v nich aj názor na dianie celého prípadu. Tretí pohľad sleduje celú aféru s odstupom času z poza múrov oddelenia vrážd.

Kategória:Knihy z 2007
Kategória:Knihy Dominika Dána
Červený kapitán

***Červený kapitán*** je názov šiesteho detektívneho románu slovenského autora Dominika Dána z roku 2007 a filmu režiséra Michala Kollára natočený v Bratislave v Slovensko-Česko-Poľskej koprodukcii.

Kategória:Knihy z 2007
Kategória:Knihy Dominika Dána
Sára

**Sára** môže byť:
*postava z biblie, manželka Abraháma, pozri Sára (biblická postava)
*ženské krstné meno, pozri Sára (prvé meno)
*priezvisko
** Ladislav Sára (1913 – 1945), slovenský pedagóg, rozhlasový hlásateľ a protifašistický bojovník
*román slovenského spisovateľa Dominika Dána, pozri Sára (román)
* horná časť čižiem, pozri sára (čižma)
Vienok (folklórny súbor)

**Detský folklórny súbor Vienok** vznikol v roku 1968. Vo svojej činnosti sa zameriava na zmysluplné a efektívne využitie voľného času detí a mládeže, smerujúce ku prezentácii slovenského tradičného umenia doma i v zahraničí. Udržiava si stále vysokú umeleckú úroveň, každoročne vytvára nové choreografické celky, vychováva množstvo šikovných mladých ľudí, ktorí pokračujú v začatej činnosti v mládežníckych súboroch, v umeleckých školách, na konzervatóriu, na VŠMU v opere, činohre a balete SND. Príznačné pre súbor je komplexná múzická výchova, založená na prepojení tanečného, speváckeho a hereckého prejavu, vďaka čomu dostali deti možnosť účinkovať v predstaveniach opery i činohry SND (napr. Krútňava, Carmen, Bohéma, Liška bystrouška, Ženský zákon), v muzikáloch Novej scény – (Klietka bláznov, Jozef a jeho zázračný plášť) a iné. Súbor navštevuje 100 detí vo veku od 5 do 17 rokov, ktoré pracujú v šiestich vekových skupinách. 

Počas svojej takmer dlhoročnej činnosti dosiahol súbor významné úspechy na domácich a zahraničných podujatiach. Účinkoval na mnohých domácich festivaloch – Východná, Detva, Myjava, Likavka, Strážnica, Detský Prešov – kde získal významné ocenenia – napr. strieborná medaila FF Východná, 10 krát získal hlavnú cenu na celoslovenskej prehliadke detských kolektívov v Prešove a v roku 2005 sa stal laureátom detského folklórneho festivalu na Likavke.

V zahraničí reprezentoval Slovensko na medzinárodných folklórnych festivaloch – Maďarsko, Poľsko, Rakúsko , Anglicko, Taliansko, Juhoslávia, Švajčiarsko, Fínsko, Francúzsko, Kanada, Turecko, Maroko, Nemecko. 

Vienok sa vo svojom repertoári zameriava na spracovanie tradičného slovenského folklóru z rôznych regiónov Slovenska, napríklad z Ponitria, Oravy, Terchovej, Podpoľania, Zemplína, Šariša, Myjavy, Záhoria, okolia Bratislavy.

Príležitostne spolupracuje s ĽH FS Ekonóm, FS Skaličan a ĽH Petra Kuštára a na harmonike ho taktiež príležitostne doprevádza Štefan Dzugaš.

Pôvodne pôsobil folklórny súbor pri Dome pionierov a mládeže, od roku 1978 sídli v priestoroch Apolloklubu a jeho hlavným sponzorom je Slovnaft.

## Vedenie súboru
* Riaditeľka a zakladateľka súboru, choreografka: Mgr. art. Helena Jurasovová
* Umelecká a organizačná vedúca, predsedníčka združenia Vienok: Mgr. Dana Blahová – tan. pedagóg ZUŠ Vrbenského 1, zakladajúca členka Vienku, bývalá sólistka Lúčnice

## Externé odkazy
* vienok.sk - oficiálna webstránka

Kategória:Slovenské folklórne súbory
Kategória:Detské umelecké súbory
Kategória:Organizácie založené v 1968
Kategória:Kultúra v Bratislave
Nehanebné neviniatko

***Nehanebné neviniatko*** je názov detektívneho románu slovenského autora Dominika Dána z roku 2005.

Kategória:Knihy z 2005
Kategória:Knihy Dominika Dána
Popol všetkých zarovná

***Popol všetkých zarovná*** je detektívny román slovenského autora Dominika Dána z roku 2005.

Ide o prvý vydaný román, v celkovej sérii mu chronologicky prislúcha siedme miesto.

Dej sa odohráva na jeseň 1996

## Postavy
* *Richard Krauz* – detektív oddelenia vrážd
* *Jozef Fischer – Chosé* – detektív oddelenia vrážd
* *Edo Burger* – detektív oddelenia vrážd
* *mjr. Alexander Mayor* – šéf oddelenia vrážd
* *Ivan Mikovič – Tlstý Váňa* – detektív oddelenia vrážd

## Hlavné dejové línie
* začiatok boja v podsvetí
* kauza Zavlečenia Michala Kováča ml. do Rakúska
* vražda Róberta Remiáša
* vražda dôchodkyne
* nevera Richarda Krauza
* Richard Krauz sa rozhodne napísať svoj prvý román.

## Prepojenie so skutočnosťou
Róbert Eliáš -  skomolenina mena Róbert Remiáš.

ISI - alebo aj trojpísmenkoví, je skomolenina označenia pre Slovenskú informačnú službu.

Miroslav Stehlík - Boss - Miroslav Sýkora

## Zaujímavosti
Trik s vlasom ako dejovou líniou, ktorý opisuje v závere knihy, Dominik Dán použil, keď obchádzal jednotlivých vydavateľov. Podľa vlasu, ktorý našiel v rukopise na svojom mieste vedel, či oslovený knihu čítal alebo nie.

Kategória:Knihy z 2005
Kategória:Knihy Dominika Dána
Beštia

**Beštia** môže byť:
*šelma 
* surový, neľudský človek (prenesene)
* román slovenského spisovateľa Dominika Dána, pozri Beštia (román)
Dáni (rozlišovacia stránka)

**Dáni** môže byť:

* etnikum hovoriace dánčinou, žijúce najmä v Dánsku, pozri Dáni
* občania štátu Dánsko
* priezvisko, pozri Dáni (priezvisko), napr.:
** Balázs Dáni (1864 – 1944), maďarský vojenský veliteľ
** Nándor Dáni (1871 – 1949), uhorský atlét

## Pozri aj
* Dán
* Dányi
Dán

**Dán** môže byť:

* jednotné číslo slova Dáni, pozri Dáni (rozlišovacia stránka)
* v geológii najstarší útvar paleocénu, pozri dán (vek)
* priezvisko, pozri Dán (priezvisko), napr.:
** Dominik Dán (* 1955), slovenský spisovateľ (pseudonym)

## Pozri aj
* Dan
Keith Richards

**Keith Richards** (* 18. december 1943, Dartford, Spojené kráľovstvo) je anglický gitarista, spevák, hudobný skladateľ a zakladajúci člen skupiny The Rolling Stones. Spolu s Mickom Jaggerom napísal  a nahral množstvo piesní. Ako gitarista je známy pre svoj inovatívny rytmický štýl hrania. V roku 2003 skončil Richards v ankete "Gitarista roka"  časopisu *[[Rolling Stone]]* na 10. mieste.

## Referencie


## Iné projekty
 

## Externé odkazy
* Oficiálna stránka

Kategória:Anglickí hudobníci
Kategória:Členovia skupiny The Rolling Stones
Kannazuki no Miko

**Kannazuki no Miko** je japonská manga od mangakov Hitoši Ótu a Terumasa Šičinoha, ktorí spolu tvoria skupinu Kaišaku. Deň po vydaní prvej kapitoly mangy sa začalo vysielať aj rovnomenné anime. Anime aj manga sú už ukončené. Manga má len 14 kapitol v dvoch zväzkoch a z anime sa odvysielalo 12 epizód.

## Hlavné postavy
;Himeko Kurusugawová
:Himeko je pätnásťročné dievča študujúce na prestížnej univerzite *Ototačibana* (jap.: *Ototačibana gakuen*). Je veľmi plachá, tichá a nekonfliktná. Na prvý pohľad sa zamiluje do Čikane.
:*Hlas:* Noriko Šitajová

;Čikane Himemijová
:Čikane (alebo aj *Mija-sama*) je dcérou miestneho bohatého muža z významnej rodiny. Je športovo nadaná a veľmi populárna.
:*Hlas:* Ajako Kawasumiová

Kategória:Anime seriály
Kategória:Anime z roku 2004
Kategória:Manga